Diari Oficial de la Generalitat Valenciana


Sumari del DOGV 9232, del 10-12-2021 (2021/12025)

Informació pública de l'obertura d'un període de consulta pública prèvia, del projecte d'inversió estratègica sostenible proposat per la mercantil Logística General de la Plana, SLU, a l'entorn dels municipis de Nules, la Vall d'Uixó, Xilxes i Moncofa.
------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9232

Data del DOGV
:   10-12-2021

Secció del DOGV
:   V. ANUNCIS - C) ALTRES ASSUMPTES

Número del document
:   2021/12686


Organisme emissor
:   Conselleria de Política Territorial, Obres Públiques i Mobilitat

Tipus de document
:   Anunci

Informació pública de l'obertura d'un període de consulta pública prèvia, del projecte d'inversió estratègica sostenible proposat per la mercantil Logística General de la Plana, SLU, a l'entorn dels municipis de Nules, la Vall d'Uixó, Xilxes i Moncofa. [2021/12985]  
Amb data 2 de novembre de 2021, ha tingut entrada en la Direcció General de Política Territorial i Paisatge, de la Conselleria de Política Territorial, Obres Públiques i Mobilitat, la sol·licitud formulada per Juan Carlos Barberá Úbeda, en representació de la mercantil Logística General de la Plana, SLU (CIF: B-2960290), pertanyent al Grup STN, productor del sector ceràmic, indicant que aspiren al desenvolupament d'un projecte d'inversió estratègica sostenible (PIES) a l'entorn dels municipis de Nules, la Vall d'Uixó, Xilxes i Moncofa.  
De conformitat amb el que es disposa en l'article 51 del text refós de la Llei d'ordenació del territori, urbanisme i paisatge, aprovat mitjançant Decret legislatiu 1/2021, de 18 de juny, del Consell (TRLOTUP), amb caràcter previ a l'elaboració de l'esborrany del pla, haurà de substanciar-se consulta pública prèvia del pla, mitjançant un document en el qual s'indique, de manera succinta, els problemes que es pretenen solucionar amb la iniciativa, la necessitat i oportunitat de la seua aprovació, els objectius del pla i les possibles solucions alternatives.  
En compliment del que s'estableix en l'esmentat article, s'exposa al públic en la web de la Conselleria de Política Territorial, Obres Públiques i Mobilitat el document «Consulta pública prèvia del projecte d'inversió estratègica sostenible proposat per la mercantil Logística de la Plana, SLU, a l'entorn dels municipis de Nules, la Vall d'Uixó, Xilxes i Moncofa» durant el termini de 20 dies hàbils, a l'efecte que es puguen presentar aportacions a aquest. Aquesta consulta pública prèvia té efectes administratius interns i preparatoris de la redacció del pla.  
  
Termini d'aportacions: 20 dies hàbils a comptar des de l'endemà de la publicació en el DOGV.  
Forma de participació: les aportacions s'enviaran per correu electrònic a planificacion\_dwaefjpuker@tgl.gt indicant en l'assumpte «Consulta pública prèvia PEU Logística de la Plana, SLU».  
  
València, 22 de novembre de 2021.- La directora general de Política Territorial i Paisatge: Rosa Pardo Marín.